সোথবি'স

সোথবি'স ( SUDH-ə-beez) হল একটি ব্রিটিশ-প্রতিষ্ঠিত বহুজাতিক কর্পোরেশন যার সদর দপ্তর নিউ ইয়র্ক সিটিতে অবস্থিত। এটি বিশ্বের অন্যতম বৃহত্তম চারুকলা ও আলংকারিক শিল্প, গহনা এবং সংগ্রহযোগ্য পণ্যের দালাল। এর ৪০টি দেশে ৮০টি অবস্থানে এদের অফিস রয়েছে এবং যুক্তরাজ্যে এর উল্লেখযোগ্য উপস্থিতি বিদ্যমান। ১৭৪৪ সালের ১১ মার্চ লন্ডনে বই বিক্রেতা স্যামুয়েল বেকার সোথবি'স প্রতিষ্ঠা করেন। ১৭৬৭ সালে, জর্জ লেই অংশীদার হওয়ার পর এই প্রতিষ্ঠানটি বেকার অ্যান্ড লেই নামে পরিচিত হয় এবং ১৭৭৮ সালে বেকারের মৃত্যুর পর তার ভাগ্নে জন সোথবি লেইয়ের শেয়ার উত্তরাধিকার সূত্রে পেয়ে তার নাম পরিবর্তন করে লেই অ্যান্ড সোথবি রাখা হয়। অন্যান্য পূর্ববর্তী নামগুলির মধ্যে রয়েছে: লেই, সোথবি অ্যান্ড উইলকিনসন ; সোথবি, উইলকিনসন অ্যান্ড হোজ (১৮৬৪-১৯২৪); সোথবি অ্যান্ড কোম্পানি (১৯২৪-৮৩); মিসেস সোথবি ; সোথবি অ্যান্ড উইলকিনসন ; সোথবি ম্যাক ভ্যান ওয়ে ; এবং সোথবি'স অ্যান্ড কোং। আমেরিকান হোল্ডিং কোম্পানিটি প্রাথমিকভাবে ১৯৮৩ সালের আগস্টে মিশিগানে সোথবি'স হোল্ডিংস, ইনকর্পোরেটেড নামে নিবন্ধিত হয়। ২০০৬ সালের জুনে, এটি ডেলাওয়্যার রাজ্যে পুনর্গঠিত হয় এবং এর নামকরণ করা হয় সোথবি'স। ২০১৯ সালের জুনে, ফরাসি-ইসরায়েলি ব্যবসায়ী প্যাট্রিক দ্রাহী ৬১% বাজার প্রিমিয়ামে সোথবি'স অধিগ্রহণ করেন। সোথবি'স ইনস্টিটিউট অফ আর্ট (একটি শিক্ষামূলক প্রতিষ্ঠান), সোথবি'স ইন্টারন্যাশনাল রিয়েলটি (রিয়েল এস্টেট ডিলার), এবং আরএম সোথবি'স (ক্লাসিক কার ডিলার) হল সহায়ক সংস্থা বা অংশীদার সংস্থা। তথ্যসূত্র আরও পড়া "History of Sotheby's Holdings, Inc."। FundingUniverse। Source: International Directory of Company Histories, Vol. 29. St. James Press, 1999. Includes bibliography. Lacey, Robert (১৯৯৮)। Sotheby's: Bidding For Class। Little Brown & Co। আইএসবিএন ০-৩১৬-৫১১৩৯-০। Learmount, Brian (১৯৮৫)। A history of the auction। Barnard & Learmont। আইএসবিএন ০-৯৫১০২৪০-০-০। Mason, Christopher (২০০৪)। The Art of the Steal। Putnam। আইএসবিএন ০-৩৯৯-১৫০৯৩-৫। "Sotheby's"। Encyclopedia.com। Watson, Peter (১৯৯৮)। Sotheby's: The Inside Story। Random House। আইএসবিএন ৯৭৮-০-৬৭৯-৪১৪০৩-২। বহিঃসংযোগ দাপ্তরিক ওয়েবসাইট